Ναύβολος

Στην ελληνική μυθολογία με το όνομα Ναύβολος αναφέρονται:


 * 1) Ο πατέρας του Ιφίτου της Φωκίδας, που για τον λόγο αυτό αναφέρεται στην Ιλιάδα ως «Ναυβολίδης» (Β 518). Ο Ναύβολος είχε ως σύζυγό του την Περινείκη, κόρη του Ιππομάχου. Τα εγγόνια του Ναυβόλου, ο Σχεδίος και ο Επίστροφος, πήραν μέρος στον Τρωικό Πόλεμο, ενώ ο γιος του πιθανώς στην Αργοναυτική Εκστρατεία.
 * 2) Ο πατέρας του Ευρυάλου, ενός αρχοντόπουλου των Φαιάκων, το οποίο επίσης αναφέρεται στην Οδύσσεια (θ 116) ως «Ναυβολίδης».

Πηγή

 * Κρουσίου: Λεξικόν Ομηρικόν, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 589

Ναυβολος